GLOCON รายได้ขายพุ่ง! หนุนกำไรไตรมาส 3 โต 700% แตะ 9.68 ลบ.
GLOCON รายงานผลการดำเนินงานงวดไตรมาส 3/64 มีกำไร 9.68 ลบ. โต 700% จากปีก่อนกำไร 1.21 ลบ. ส่วนงวด 9 เดือน พลิกกำไร 10.88 ลบ. จากปีก่อนขาดทุน 16.47 ลบ.
GLOCON รายงานผลการดำเนินงานงวดไตรมาส 3/64 มีกำไร 9.68 ลบ. โต 700% จากปีก่อนกำไร 1.21 ลบ. ส่วนงวด 9 เดือน พลิกกำไร 10.88 ลบ. จากปีก่อนขาดทุน 16.47 ลบ.
11 พ.ย. 2564

บริษัท โกลบอล คอนซูเมอร์ จำกัด (มหาชน) หรือ GLOCON รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

ทั้งนี้ บริษัทมีรายได้จากการขายงวดไตรมาส 3 เท่ากับจำนวน 470.50 ล้านบาท เพิ่มขึ้นจำนวน 65.47 ล้านบาท หรือคิดเป็นร้อยละ 16 เมื่อเปรียบเทียบกับช่วงเวลาเดียวกันของปีก่อน ขณะที่มีกําไรงวดไตรมาส 3 เท่ากับจำนวน 9.90 ล้านบาท เพิ่มขึ้นจำนวน 2.82 ล้านบาท หรือคิดเป็นร้อยละ 40 ซึ่งในระหว่างงวด โดยบริษัทได้พลิกกลับมา กําไรซึ่งเกิดจากการเติบโตของยอดขายทั้งในประเทศและต่างประเทศ
สำหรับงวด 9 เดือน บริษัทมีรายได้จากการขายเท่ากับจำนวน 1,377.19 ล้านบาท เพิ่มขึ้นจำนวน 193.94 ล้านบาท หรือคิดเป็นร้อยละ 16 เมื่อเปรียบเทียบกับช่วงเดียวกันของปีก่อน ขณะที่มีกําไรจำนวน 17.95 ล้านบาท เพิ่มขึ้นจำนวน 23.40 ล้าน บาทหรือคิดเป็นร้อยละ 429 เนื่องจากผลการดําเนินงานของกลุ่มได้พลิกกลับมากําไร ซึ่งเกิดจากการเติบโตของยอดขาย และมีการบริหารต้นทุนให้มีประสิทธิภาพมากขึ้น และในระหว่างงวดบริษัทมีการรับรู้กําไรจากการจําหน่ายเงินลงทุนในบริษัทย่อยจำนวน 17.32 ล้านบาท และขาดทุนจากค่าปรับทางแพ่งจาก ก.ล.ต. จำนวน 23.30 ล้านบาท
โดยปัจจุบันมีสัดส่วนรายได้รวมสำหรับงวดเก้าเดือนมาจากรายได้จากการขายและการบริการรวมจำนวน 489.12 ล้านบาท เป็นร้อยละ 35.52 ของรายได้รวม และรายได้จากการขายอาหารและเครืองดื่มรวมจำนวน 888.07 ล้านบาท เป็นร้อยละ 64.48 ของรายได้รวม